

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 61-Ա**

 **Վարչական իրավախախտման վերաբերյալ գործի վարույթը կարճելու մասին**

 «23» փետրվարի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի ղեկավար Գեորգի Ավետիսյանս, քննելով ՖՈՒԴԻՔԹԻԴ սահմանափակ պատասխանատվությամբ ընկերության տնօրեն Վարդգես Խաչատրյանի նկատմամբ հարուցված վարչական վարույթի վերաբերյալ գործը,

 **Պ Ա Ր Զ Ե Ց Ի՝**

Տեսչական մարմնի ղեկավարի 2022 թվականի փետրվարի 17-ի N 564-Ա հրամանի համաձայն ՖՈՒԴԻՔԹԻԴ սահմանափակ պատասխանատվությամբ ընկերությունում իրականացված ստուգայցի արդյունքում պարզվել և 2022 թվականի փետրվարի 21-ի թիվ 564/1/Կ վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է Հայասատանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 6 հավելվածի 3-րդ կետի 2-րդ ենթակետի պահանջը, ինչի համար վարչական պատասխանատվություն է սահմանված Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով։

Վարչական իրավախախտման վերաբեյալ գործի քննության ժամանակ՝ 2022 թվականի փետրվարի 23-ին, ՖՈՒԴԻՔԹԻԴ սահմանափակ պատասխանատվությամբ ընկերության տնօրեն Վարդգես Խաչատրյանի կողմից ներկայացվել են ախտահանման գործընթացի, անձնակազմի կորոնավիրուսային հիվանդության (COVID-19) դեմ պատվաստումային կարգավիճակի և բժշկական հակացուցումների վերաբերյալ գրանցամատյանները՝ լրացված համաձայն թիվ 6 հավելվածի Ձև 2-ի, Ձև 5-ի։

Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետի համաձայն՝ վարչական իրավախախտման վերաբերյալ գործի վարույթը չի կարող սկսվել, իսկ սկսվածը ենթակա է կարճման վարչական իրավախախտման դեպքի կամ կազմի բացակայության դեպքում, ուստի նշված վարչական իրավախախտման վերաբերյալ գործի վարույթը պետք է կարճել:

Վերոգրյալի հիման վրա և ղեկավարվելով Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետով, 279-րդ հոդվածով՝

**Ո Ր Ո Շ Ե Ց Ի՝**

1. Կարճել ՖՈՒԴԻՔԹԻԴ սահմանափակ պատասխանատվությամբ ընկերության տնօրեն Վարդգես Խաչատրյանի նկատմամբ հարուցված վարչական իրավախախտման վերաբերյալ գործի վարույթը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին Հայաստանի Հանրապետության օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

**Կ.Տ.**

Կատ.` Իրավական աջակցության և

փաստաթղթաշրջանառության վարչություն/Լ.Վարդանյան

Հեռ.` 012.40.40.40 183

Էլ. փոստ՝ snund@ssfs.am